indian cricket team to fly business class during home series as well
కోహ్లీ సేనకు శుభవార్త: స్వదేశంలోనూ బిజినెస్ క్లాస్!
టీమిండియా సభ్యులకు శుభవార్త. ఇప్పటి వరకు స్వదేశంలో జరిగే సిరీస్‌లకు విమానంలో సాధారణ ఎకానమీ క్లాస్‌లో ప్రయాణించిన భారత క్రికెట్ జట్టు ఆటగాళ్లు ఇకపై బిజినెస్ క్లాస్‌లో ఎగిరిపోనున్నారు.
TNN | Updated:
Nov 13, 2017, 03:21PM IST
టీమిండియా సభ్యులకు శుభవార్త. ఇప్పటి వరకు స్వదేశంలో జరిగే సిరీస్&zwnj;లకు విమానంలో సాధారణ ఎకానమీ క్లాస్&zwnj;లో ప్రయాణించిన భారత క్రికెట్ జట్టు ఆటగాళ్లు ఇకపై బిజినెస్ క్లాస్&zwnj;లో ఎగిరిపోనున్నారు. ఈ మేరకు భారత క్రికెట్ నియంత్రణ మండలి (బీసీసీఐ) ఆమోదం తెలిపింది.
స్వదేశంలో మ్యాచ్&zwnj;ల సందర్భంగా తాము విమానంలో ప్రయాణించినప్పుడు అసౌకర్యానికి గురవుతున్నామని క్రికెటర్లు బీసీసీఐకి ఫిర్యాదు చేశారు. ఎకానమీ క్లాస్&zwnj;లో ప్రయాణించడం వల్ల చాలా మంది తోటి ప్రయాణికులు సెల్ఫీల కోసం ఇబ్బంది పెడుతున్నారని, కాళ్లు పెట్టుకునే స్పేస్ కూడా తక్కువగా ఉంటుందని బీసీసీఐకి వెల్లడించారు. స్వదేశంలో కూడా బిజినెస్ క్లాస్ ప్రయాణాన్నే తమకు కల్పించాలని కోరారు. దీనికి బీసీసీఐ సానుకూలంగా స్పందించింది.
వాస్తవానికి ఇప్పటి వరకు విదేశీ పర్యటనలకు వెళ్లినప్పుడు మాత్రమే టీమిండియా సభ్యులకు బిజినెస్ క్లాస్ టిక్కెట్లు బుక్ చేస్తున్నారు. స్వదేశంలో ఎకానమీ క్లాస్&zwnj;లో ప్రయాణించాల్సి ఉంది. అయితే కెప్టెన్, కోచ్ మాత్రం స్వదేశంలోనూ బిజినెస్ క్లాస్&zwnj;లో ప్రయాణించొచ్చు. దీంతో మిగిలిన క్రికెట్ల అసౌకర్యాన్ని పరిగణనలోనికి తీసుకున్న బీసీసీఐ.. ఈ విషయాన్ని సుప్రీం కోర్టు నియమించిన కమిటీ ఆఫ్ అడ్మినిస్ట్రేటర్స్ ముందు ఉంచింది. ఇటీవల జరిగిన కమిటీ ఆఫ్ అడ్మినిస్ట్రేటర్స్ మీటింగ్&zwnj;లో ఈ ప్రతిపాదనను ఆమోదించినట్లు బీసీసీఐ యాక్టింగ్ ప్రెసిడెంట్ సీకే ఖన్నా చెప్పారు.
కాగా, న్యూజిలాండ్ వన్డే, టి20 సిరీస్&zwnj;లను నెగ్గి ఉత్సాహంతో ఉన్న భారత జట్టు.. శ్రీలంకతో స్వదేశంలో మూడు టెస్టుల సిరీస్&zwnj;ను ఆడనుంది. ఇప్పటికే భారత్ చేరుకున్న శ్రీలంక జట్టు వామప్ మ్యాచ్&zwnj;లు కూడా ఆడేస్తోంది. భారత్, శ్రీలంక మధ్య తొలి టెస్ట్ నవంబర్ 16న కోల్&zwnj;కతాలోని ఈడెన్ గార్డెన్స్ స్టేడియంలో ప్రారంభంకానుంది.